section_heading: Životopis
paragraph_text: Objavljivao kod uglednih nakladnika u Mletcima i stekao europsku reputaciju.Cecchinijeva zbirka madrigala Armonici concetti, libro primo (1612.) najranija je barokna zbirka napisana za hrvatsku sredinu, a u knjigama misa (1617., 1623., 1627., 1628.) ostvario je osobitu sintezu modernoga izričaja seconda prattica i ponešto skromnijih izvođačkih zahtjeva. Godine 2018. album s Cecchinijevim madrigalom bio je kandidiran za hrvatsku diskografsku nagradu Porina u kategoriji "Najbolja snimka albuma klasične glazbe".